Lav et referat af nedenstående tekst:

Tekst:
Den anden plads vil Venstres organisation gerne bruge lidt længere tid til at besætte, der skal søges den helt rigtige kandidat, hvorfor listen endnu ikke lukkes. Formanden for Venstre i Rebild, Niels Juel, glæder sig over at Rebild nu har en meget stor mulighed for at få en repræsentant i Regionsrådet. - Anny Winther er et særdeles stærkt kort og med Anny er vi flot repræsenteret på listen, siger formanden i en pressemeddelelse. Anny Winther har gennem de seneste fire år været formand for Kommunernes Landsforenings social- og sundhedsudvalg og har tidligere været i formandskabet for Vækstforum Nordjylland. Ved udgangen af den nuværende valgperiode har Anny Winther været borgmester i to valgperioder i nye Rebild kommune og yderligere to perioder i den gamle Støvring kommune. - Det er en enorm driftsikker kandidat, vi kan levere til Regionsrådet og netop regionens kerneområder - Sundhed, sygehuse, sociale tilbud, specialundervisning og regional udvikling - er Annys spidskompetencer, siger Niels Juel.

Referat:
Venstre i Rebild har på sit opstillingsmøde valgt Rebilds nuværende borgmester Anny Winther til den ene af Rebilds to pladser på den samlede liste for Nordjylland.